open-index/open-wikipedia-markdown huggingface dataset:
Helsingin pormestari

**Helsingin pormestarin** tehtävä on johtaa kaupunginhallituksen alaisena kaupungin hallintoa, taloudenhoitoa ja muuta toimintaa. Pormestarin on lisäksi huolehdittava asioista, jotka eivät kuulu kenenkään apulaispormestarin toimialaan tai sivuavat kahden tai useamman apulaispormestarin toimialaa. Pormestari toimii kaupunginhallituksen puheenjohtajana ja apulaispormestarit toimialalautakuntien puheenjohtajina sekä kaupunginhallituksen jäseninä. Pormestari ja apulaispormestarit ovat päätoimisia luottamushenkilöitä.

Kaupunginvaltuusto valitsee pormestarin valtuutettujen ja varavaltuutettujen keskuudesta neljän vuoden valtuustokauden ajaksi. Pormestarin toimikausi jatkuu siihen saakka, kunnes uusi pormestari on valittu. Valtuusto voi kuitenkin erottaa pormestarin ja apulaispormestarin kesken toimikauden.
 
Pormestarin toimialaan kuuluvat kaupungin toiminnan ja talouden yleissuunnittelu, henkilöstöpolitiikka, elinkeinoasiat, valmiussuunnittelu, talousarvion valmistelu ja sen noudattamisen valvonta, sisäinen valvonta ja riskienhallinta sekä taloushallintoon liittyvät asiat yleensä ja riippumatta siitä mitä lautakuntaa, virastoa tai laitosta asia koskee.

Vuosina 1921–2017 Helsingillä oli kaupunginjohtaja. Vuonna 2017 kaupunki siirtyi pormestarimalliin. Ensimmäiseksi pormestariksi valittiin kokoomuksen Jan Vapaavuori.

Ruotsin-vallan ja autonomian aikana sekä itsenäisyyden alkuvuosina 1553–1921 Helsingillä oli yksi tai useampi pormestari-arvonimellä toiminut viranhaltija. 

Pormestarin toimialaan kuuluvat asiat muun muassa, jotka koskevat: 

*kaupunginkansliaa
*taloushallintopalvelu-liikelaitoksen johtokuntaa 
*tarkastuslautakunnan yleishallintoa.

## Helsingin pormestarit

## Apulaispormestarit
Pormestarin lisäksi Helsingin kaupungin johdossa on neljä apulaispormestaria, jotka ovat kaupunginhallituksen jäseniä ja toimivat kukin oman toimialalautakuntansa puheenjohtajana. 

## Katso myös
* Helsingin hallinto
* Helsingin kaupunginjohtaja

## Lähteet

## Aiheesta muualla
Ptolemaios II

**Ptolemaios II Filadelfos** (, 309–246 eaa.) oli Egyptin faarao 281–246 eaa. Hänen isänsä oli suvun kantaisä, Ptolemaios I. Hänestä tuli isänsä ja äitinsä, Bereniken, kanssahallitsija vuonna 281 eaa. Vuonna 285 eaa. Ptolemaios I luopui vallasta ja Ptolemaios II:sta tuli yksinvaltias.

Kun Ptolemaios II:sta tuli faarao, hänen vanhempi velipuolensa Ptolemaios Keraunos lähti Egyptistä ja päätyi lopulta Makedonian kuninkaaksi.

Ptolemaios II soti Kyrenen kuningasta, Magasta vastaan vuonna 274 eaa. Magas oli Ptolemaioksen velipuoli äitinsä kautta ja oli ollut Kyrenen maaherrana, ennen kuin oli riistäytynyt Egyptin vallasta ja kruunauttanut itsensä kuninkaaksi. Myös seleukidien Antiokhos I yritti vallata Syyrian samoihin aikoihin. Sodan jälkeen Egypti hallitsi itäisen Välimeren rantoja aina Kykladeille asti. Antiokhos II:ta vastaan käydyn sodan aikana Egypti menetti alueita Vähän-Aasian etelärannikolta. Sota loppui rauhansopimukseen, jonka mukaan Ptolemaios antoi tyttärensä Bereniken Antiokhos II:n vaimoksi. 

Ptolemaios II on myös tiettävästi lähettänyt retkikuntia metsästämään norsuja Somalin niemimaan alueelta. Norsu ei ollut Egyptin alueella tyypillinen eläin, mutta ne tulivat tunnetuiksi Egyptissä Ptolemaios II:n edeltäjän Ptolemaios I:n aikana saadusta sotasaaliista. Norsuja käytettiin uskonnollisissa tapahtumissa ja sodassa. Operaatio oli taloudellisesti suuri hanke, koska retkikunnan piti hankkia tietoa norsujen olinpaikasta paikallisilta nubialaisilta ja etiopialaisilta. Lisäksi tarvittiin intialaisia norsunkouluttajia. Ptolemaios II perusti kaksi eri tukikohtaa lähelle Punaistamerta. Tarkoituksena oli metsästää norsut ja tuoda ne elävinä Egyptiin. Operaatiossa oli nähtävästi ongelmia viljan kuljetuksen kanssa, mutta norsut saatiin todennäköisesti kuljetettua Egyptiin. 

## Perhe
Ptolemaioksen ensimmäinen vaimo oli Lysimakhoksen tytär Arsinoe I. Erottuaan hänestä, luultavasti poliittisista syistä, Ptolemaios meni egyptiläisen tavan mukaan naimisiin siskonsa Arsinoe II:n kanssa, vaikka se kreikkalaisen tavan mukaan ei ollut sallittua. Arsinoe II oli myös Lysimakhoksen leski. 

## Lähteet
Barbara Hendricks

**Barbara Hendricks** (s. 20. marraskuuta 1948) on yhdysvaltalaissyntyinen sopraano. Ruotsin kansalaisuus hänellä on ollut vuodesta 1993 ja hän asuu Ruotsissa miehensä Martin T:son Engströmin ja heidän lastensa kanssa. Klassisten oopperaroolien lisäksi Hendricks esittää muun muassa liediä ja jazzia. Sopraano on vieraillut usein Suomessa ja esiintynyt muun muassa neljästi Naantalin musiikkijuhlilla sekä Maailma kylässä -festivaalilla.

Hendricks aloitti ammattimaisen oopperalaulajan uransa 1974. Hänen ohjelmistoonsa kuuluu yli 20 oopperaroolia, joista 12 hän levyttänyt.

Hendricks pyrkii vaikuttamaan yhteiskunnallisesti, ja  toimii YK:n pakolaisjärjestö UNHCR:n hyväntahdon lähettiläänä. Barbara Hendricks on suorittanut musiikkitutkinnon  Juilliardissa ja sitä ennen luonnontieteiden kandidaatin tutkinnon matematiikasta ja kemiasta Nebraskan yliopistossa.

## Lähteet
Hispania

**Hispania** oli roomalaisten nimitys Iberian niemimaalle eli nykyisten Espanjan ja Portugalin alueelle. 

## Historia
### Roomalainen kausi

Hannibal värväsi Hispaniasta sotilaita toisessa puunilaissodassa. Hispanian ensimmäiset alueet tulivat Rooman tasavallan alaisuuteen sodan myötä. Näistä alueista tehtiin Hispania citeriorin ja Hispania ulteriorin provinssit vuonna 197 eaa.

Karthagolaisvallan vaihtuminen alueella roomalaisvallaksi sai aikaan paljon kapinoita paikallisen iberialaisen väestön keskuudessa. Ajan kuluessa Hispanian kummankin provinssin alue laajeni, ja lopulta Rooma sai koko Hispanian alueen valtaansa Augustuksen aikana 20-luvulla eaa. Tämän jälkeen Hispania ulterior jaettiin kahteen provinssiin, jotka olivat Hispania Baetica ja Lusitania. Hispania citeriorin nimeksi tuli puolestaan Hispania Tarraconensis. Myöhäisroomalaisella kaudella alue jaettiin useampaan provinssiin, jotka kuuluivat Hispanian diokeesiin.

Näin provinssijaossa tapahtui Hispaniassa ajan kuluessa seuraavat muutokset:

## Lähteet

## Aiheesta muualla
Kaliumnitraatti

**Kaliumnitraatti** (lisäainekoodi E252) on luonnossa esiintyvä typpihapon kaliumsuola, jonka kemiallinen kaava on KNO3. Sitä sanotaan myös **salpietariksi** tai **kalisalpietariksi**, joka tulee latinan sanasta *sal petrae*, joka tarkoittaa kivisuolaa (lat. "sal",  suola;  "petrus", kivi). Sitä esiintyy luonnossa suurissa kerrostumissa Etelä-Amerikassa, erityisesti Chilessä jopa 3,6 metrin kerroksina. Suola on sekoittuneena muihin suoloihin, kuten natriumkloridiin, kipsiin ja hiekkaan. Chilen ja Perun salpietariesiintymät ovat kuitenkin enemmän natriumnitraatin kuin kalisalpietarin lähteitä. 

Ennen kaliumnitraatin teollista valmistamista kaliumnitraatin tärkeimmät lähteet olivat luolien seinämien kiteytymät ja hajoavat orgaaniset aineet. Lantakasat olivat etenkin huomattava lähde. Bakteerit hapettavat hajoavan urean ammoniakin ja muut typpipitoiset aineet, minkä seurauksena muodostuu nitraatteja. Esimerkiksi Suomen Pohjanmaalla on ainakin jo 1500-luvulla valmistettu kruunun määräyksestä lantasalpietaria. 

Kaliumnitraattia käytetään typpihapon valmistuksessa, ruoanlaitossa, lannoitteissa, rakettipolttoaineena ja ilotulitteissa. Sitä käytetään myös joissain hammastahnoissa ehkäisemään hampaiden vihlomista. Aiemmin sitä käytettiin myös ruudin valmistuksessa.

Kaliumnitraatti on normaaliolosuhteissa olomuodoltaan väritöntä – valkoista veteen liukenevaa jauhetta, jonka moolimassa on 101,1&nbsp;g/mol, sulamispiste 333–334&nbsp;°C, tiheys 2,1&nbsp;g/cm3 (vesi = 1,0&nbsp;g/cm3) ja liukoisuus veteen 25&nbsp;°C:n lämpötilassa 35,7&nbsp;g/100 ml sekä CAS-numero 7757-79-1. Kaliumnitraatti hajoaa alle kiehumislämpötilansa 400&nbsp;°C:ssa.

## Katso myös
* Kalkkisalpietari eli kalsiumnitraatti
* Norjansalpietari (pääasiassa Kalsiumnitraattia)
* Chilensalpietari eli perunsalpietari eli natriumnitraatti 
* guano
* kivisuola eli vuorisuola

## Lähteet
*  
### Viitteet

## Aiheesta muualla

* 
* PubChem: Potassium nitrate 
* KEGG: Potassium nitrate
Hispania citerior

**Hispania citerior** () oli Rooman valtakunnan provinssi, joka sijaitsi Hispaniassa nykyisen Espanjan alueella.

## Maantiede

Hispania citeriorin provinssi eli ”Läheisempi Hispania” käsitti alun perin Katalonian ja Valencian rannikon Kaakkois- ja Itä-Espanjassa sekä Baleaarien saaret. Sen lounaispuolella nykyisen Etelä-Espanjan alueella sijaitsi Hispania ulteriorin provinssi eli ”Kaukaisempi Hispania". Myöhemmässä vaiheessa provinssi käsitti koko Hispanian itäpuolen, siinä missä Hispania ulterior käsitti eteläosan ja länsipuolen. Provinssin hallinnollinen keskus oli Tarraco, joka oli Rooman varhaisin tukikohta Hispaniassa.

## Historia

Hispania tuli roomalaisten valtaan toisen puunilaissodan myötä. Hispania citeriorin provinssi perustettiin vuonna 197 eaa. samaan aikaan Hispania ulteriorin provinssin kanssa. Ne olivat Rooman ensimmäiset provinssit, jotka perustettiin kauemmaksi Italiasta, mikä on merkittävä vaihe Rooman kehittymisessä alueellisesta tekijästä välimerelliseksi imperiumiksi.

Karthagolaisvallan vaihtuminen alueella roomalaisvallaksi sai aikaan paljon kapinoita paikallisen iberialaisen väestön keskuudessa. Ajan kuluessa provinssin alue laajeni, ja lopulta Rooma sai koko Hispanian alueen valtaansa Augustuksen aikana 20-luvulla eaa. Hispania citeriorin provinssi nimettiin tämän jälkeen uudelleen Hispania Tarraconensiksen provinssiksi.

Tärkeimmät provinsseissa tapahtuneet muutokset alueella olivat:

## Lähteet
Hispania Tarraconensis

**Hispania Tarraconensis** tai vain **Tarraconensis** () oli Rooman valtakunnan provinssi, joka sijaitsi Hispaniassa ja käsitti alueen nykyisessä Espanjassa ja Portugalissa.

## Maantiede

Hispania Tarraconensiksen provinssi käsitti alun perin Hispanian eli Iberian (Pyreneiden) niemimaan pohjois-, koillis- ja kaakkoisosan. Nykyisin sen alue vastaa pääosin Espanjaa Andalusiaa lukuun ottamatta, jossa sijaitsi Hispania Baetican provinssi. Siihen kuuluivat myös Baleaarien saaret (lat. *Baleares*) sekä osa nykyisestä Pohjois-Portugalista. Hispania Tarraconensiksen länsipuolella sijaitsi Lusitanian provinssi ja pohjoispuolella Gallia Aquitania ja Gallia Narbonensis. Myöhemmässä vaiheessa vuodesta 293 lähtien Hispania Tarraconensis käsitti vain nykyisen Espanjan pohjoisosan.

### Kaupunkeja

Hispania Tarraconensiksen roomalaisaikaisia kaupunkeja olivat provinssin ollessa laajimmillaan muun muassa:

* Acci
* Acontia
* Acra Leuce
* Albucella
* Aquae Bilbitanorum
* Aquae Flaviae
* Araducta
* Ascua
* Asturica Augusta
* Augustobriga
* Baetulo
* Barcino
* Bilbilis
* Bracara Augusta
* Brigantium
* Caesaraugusta
* Cale
* Carthago Nova
* Castulo
* Celsa
* Cinium 
* Cissa
* Clunia
* Complega
* Compleutica
* Complutum
* Dertosa
* Emporiae
* Flaviobriga
* Forum Gallorum
* Geminae
* Gerunda
* Grandimirum
* Ilerda
* Ilici
* Iluro
* Jamno 
* Julia Libyca
* Juliobriga
* Laminium
* Lancia
* Legio
* Libisosa
* Limia
* Lucentum
* Lucus Augusti
* Mago 
* Marciae
* Merva
* Mirobriga
* Munda
* Noega
* Numantia
* Ocelum
* Olina
* Palma 
* Petavonium
* Pintia
* Pollentia 
* Pompelo
* Pons Nartiae
* Portus Victoriae Juliobrigensium
* Praesidium
* Praetorium
* Roboretum
* Saetabis
* Saguntum
* Salacia
* Salaniana
* Salaria
* Sanisera 
* Segisama
* Segisamo
* Segovia
* Sentice
* Sucron
* Talamina
* Tarraco
* Toletum
* Trigundum
* Tude
* Tuntobriga
* Turoqua
* Turuptiana
* Udura
* Urbiaca
* Uttaris
* Valentia
* Valeponga
* Valeria
* Veleia eli Beleia
* Vellica
* Veniatia
* Victoriae Portus
* Volobriga

## Historia

Hispania Tarraconensiksen edeltäjä oli Hispania citeriorin provinssi. Hispania Tarraconensis perustettiin vuonna 27 eaa. Augustuksen ajan provinssien jaossa se luettiin keisarin provinsseihin. Provinssi oli olemassa muun muassa keisari Trajanuksen kauden lopussa vuonna 117 Rooman ollessa laajimmillaan.

Vuonna 293 Hispania Tarraconensiksen provinssista erotettiin provinssit Carthaginensis ja Gallaecia. Tämän jälkeen jäljelle jäänyt pienempi Tarraconensiksen provinssi kuului Hispanian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin. Samoihin aikoihin, viimeistään vuonna 398, Insulae Baleares erotettiin omaksi provinssikseen Tarraconensiksen provinssista.

Tärkeimmät provinsseissa tapahtuneet muutokset alueella olivat:

## Lähteet

## Aiheesta muualla
Sentiljoona

**Sentiljoona** (engl. *centillion*) on lukusana, jonka matemaattinen määritelmä poikkeaa toisistaan eurooppalaisessa ja angloamerikkalaisessa järjestelmässä.

:**[[Eurooppa|Euroopassa]]** sentiljoona tarkoittaa 10600, missä numeroa 1 seuraa 600 nollaa. 

:**[[Anglo-Amerikka|Anglo-Amerikassa]]** sentiljoonalla tarkoitetaan 10303, eli numeron 1 perässä on 303 nollaa.

## Katso myös

* Suurten lukujen nimet
Kammiovärinä

**Kammiovärinä** (*fibrillatio ventricularis*) on sydämen rytmihäiriö, jossa sydämen kammiot värisevät 300–500 kertaa minuutissa. Kammiovärinän aikana veri ei pumppaudu sydämestä eteenpäin. Tavallisin syy kammiovärinään on sydäninfarkti.

Kammiovärinä johtaa muutamassa sekunnissa tajuttomuuteen ja 4&ndash;6 minuutissa aivojen vaurioitumiseen verenkierron ja hapenpuutteen takia. Kuolema seuraa alle puolessa tunnissa, ellei sydämen toimintaa saada palautettua riittävän hyväksi elvytystoimilla. 

## Elvytys ja seuraukset
Elvytyksessä käytetään sähköistä defibrillaattoria, jolla sydämen rytmiä yritetään muuttaa depolarisoimalla kaikki sydänlihassolut samanaikaisesti. Tämän jälkeen sinussolmuke saattaa palauttaa normaalin rytmin. Sydäntä ei varsinaisesti siis käynnistetä sähköllä, vaan sillä lopetetaan sydämessä kaoottisesti kiertävä sähkövirta ja annetaan näin normaalirytmille tilaisuus palautua. Elvytyksellä on sitä suurempi mahdollisuus onnistua, mitä lyhyempi aika ehtii kulua ongelman alusta. 

Kun sydän saadaan toimimaan, elvytetyn potilaan ennuste riippuu useimmiten siitä, kuinka hän toipuu syntyneestä aivovauriosta. Tämä riippuu monista tekijöistä, muun muassa hapenpuutteen ja elvytyksen kestosta, verenkierron tehosta toipumisvaiheessa, sydämeen ja verenkiertoon vaikuttavista sairauksista, muiden peruselintoimintojen häiriöistä ja aivojen kunnosta ennen sydämenpysähdystä. Terveet lapset ja nuoret aikuiset saattavat toipua hyvin vaikeasta aivovauriosta, kun taas aikaisemmat aivovauriot ja aivoja rappeuttavat sairaudet saattavat vaikeuttaa toipumista pienestäkin lisävauriosta. 

Jos rytmihäiriön alku on nähty, tehokas elvytys kammiovärinärytmistä alkaa viiveettä ja sydämen toiminta käynnistyy nopeasti uudelleen, saattaa puolet näistä potilaista selvitä hengissä sairaalaan asti, 10&ndash;25&nbsp;% olla elossa kuukauden kohdalla ja 5&ndash;15&nbsp;% toipua aivovauriosta pitkällä tähtäimellä omatoimisiksi, rytmihäiriötä edeltäneeseen kuntoon tai lähelle sitä. Selvästi parempia tuloksia saavutetaan, jos hoito alkaa ajoissa jo ennakoivien oireiden perusteella ennen kuin tilanne pahenee kammiovärinään ja sydänpysähdykseen asti.

## Lähteet

## Aiheesta muualla
* Sydän.fi: Anna-Mari Hekkala, Kammiovärinä, 14.12.2020
* Tiainen M, Hästbacka J, Takkunen O, Roine RO. Viilennyshoito parantaa kammiovärinästä elvytetyn potilaan ennustetta. Duodecim 2006;122: 295&ndash;304
* Mayo Clinic: Ventricular fibrillation 
* Johns Hopkins Medicine: Ventricular Fibrillation 
*  Cardiac arrest
Korttelihaipakka

**Korttelihaipakka** on Oulun kaupungin elinkeinoelämän vuosittain yleensä elokuisin järjestettävä tapahtuma. Tapahtuma on järjestetty vuodesta 2001 lähtien.
 
Tapahtuman aikana useat kaupungin keskustan liikkeet, kahvilat ja ravintolat pidentävät aukioloaikojaan. Tapahtumassa järjestetään viihteellisiä tapahtumia sekä ohjelmanumeroita, esimerkiksi muotinäytöksiä, tanssiesityksiä, musiikkikonsertteja ja ilotulitus. Osa keskustan kaduista suljetaan autoliikenteeltä tapahtuman ajaksi.

Tapahtumassa valitaan vuosittain myös Rotuvaari.

## Lähteet
Maija-Liisa Lindqvist

**Maija-Liisa Lindqvist** (s. 8. kesäkuuta 1951 Lahti) on suomalainen entinen kansanedustaja. Hän toimi Suomen Keskustan eduskuntaryhmässä vuosina 1991–1999 ja 2003–2007. Lindqvist on koulutukseltaan merkonomi. Hänen kansanedustajuutta edeltänyt ammattinsa oli Lahden muotoiluinstituutin koulutussuunnittelija. Eduskunnassa Lindqvist toimi valtiovarainvaliokunnan turvallisuus- ja puolustusjaoston puheenjohtajana. Hän oli myös valtiovarainvaliokunnan kauppa- ja teollisuusjaoston sekä asunto- ja ympäristöjaoston jäsen.

Hänellä on lukuisia valtakunnallisia, maakunnallisia ja kunnallisia luottamustehtäviä. Hän on muun muassa Lahden kaupunginvaltuuston ja Päijät-Hämeen liiton valtuuston jäsen.

Maija-Liisa Lindqvistille on myönnetty Suomen puolustusvoimien sotilasansiomitali. Hän on edistänyt valtionhallinnon hajasijoituksessa sotilaslääketieteen tutkimuskeskuksen sijoittamista Lahteen. Keskus jatkaa osaa aikaisemmin keskussotilassairaala 1:ssä suoritettua tutkimustyötä.

Lindqvist toimi Mikko Alkion valitsemista Suomen Keskustan puoluesihteeriksi tukevassa ryhmässä 2006. Puoluesihteeriksi valittiin Eero Lankian seuraajaksi Jarmo Korhonen. Lindqvist ei kannattanut muiden lahtelaiskansanedustajien tapaan Launeen tietä. 

Vuonna 1997 Maija-Liisa Lindqvist herätti huomiota eduskuntakeskustelussa vertaamalla homoseksuaalien rekisteröidyn parisuhteen sallimista siihen, että avioliitto sian kanssa laillistettaisiin.

## Vaalit ja äänimäärät
Lindqvist valittiin eduskuntaan ensimmäisen kerran 1991 ja toisen kerran 1995. Vuonna 1999 häntä ei valittu eduskuntaan eikä europarlamenttiin, mutta vuonna 2003 hän pääsi takaisin eduskuntaan.

Eduskuntavaaleissa 2003 Lindqvistin vertausluku, 11&nbsp;586, tuotti 13. kansanedustajan paikan 14 kansanedustajan Hämeen vaalipiirissä henkilökohtaisella äänimäärällä 4&nbsp;348. Henkilökohtaisten äänien perusteella Lindqvist oli 12. Lindqvistiä ei valittu vuoden 2007 vaaleissa uudelleen. Lindqvist sai 5&nbsp;000 € vaalitukea Kehittyvien maakuntien Suomi ry:ltä.

* Eduskuntavaalit 2007: 3&nbsp;439 ääntä, ei valittu
* Eduskuntavaalit 2003: 4&nbsp;348 ääntä, vertausluku 11 586 
* Europarlamenttivaalit 1999: 4&nbsp;916 ääntä, ei päässyt
* Eduskuntavaalit 1999: 3&nbsp;033 ääntä, ei päässyt
* Eduskuntavaalit 1995: 3&nbsp;158 ääntä
* Eduskuntavaalit 1991: ?

## Lähteet

## Aiheesta muualla
*
Matti Kauppila

**Matti Einari Kauppila** (s. 23. elokuuta 1945 Nokia) on suomalainen vasemmistoliiton poliitikko ja ammattiyhdistysvaikuttaja. Kauppila toimi kansanedustajana vuosina 2003–2011, ja hän vaikutti Lahden kunnallispolitiikassa 1970-luvulta lähtien. Ennen eduskuntauraansa Kauppila vaikutti Puu- ja erityisalojen liitossa. Kauppila ei asettunut ehdolle enää vuoden 2011 eduskuntavaaleissa.

Kauppila valittiin eduskuntaan vaaleissa 2003 Hämeen vaalipiiristä. Hän oli ehdokkaana viidennen kerran. Vaaleissa 1999 Kauppila jäi alle 200 äänen päähän paikasta. Lahden kaupunginvaltuustoon Kauppila nousi ensi kerran vaaleissa 1976. Hän oli valtuutettuna siitä lähtien kautta 2001–2004 lukuun ottamatta. Kauppila oli valtuuston 2. varapuheenjohtaja vuosina 1993–1996 ja vuodesta 2009 hän on toiminut 3. varapuheenjohtajana. Kaupunginhallitukseen Kauppila kuului 1997–2000. Kauppila ei asettunut ehdolle enää vuoden 2017 kuntavaaleissa.

Kauppila työskenteli Askon huonekalutehtaalla puuseppänä 1966–1973 ja pääluottamusmiehenä 1973–1981. Luottamusmies Kauppila tuli tunnetuksi työväen keskuudessa. Vuonna 1982 Kauppila siirtyi Puutyöväen liiton aluetoimitsijaksi.

Kauppilan vaalityötä tuki eduskuntavaaleissa 2007 Ohjelmatyö-yhdistys.

## Lähteet

## Aiheesta muualla
*
Hispania Baetica

**Hispania Baetica** tai vain **Baetica** () oli Rooman valtakunnan provinssi, joka sijaitsi Hispaniassa ja käsitti suunnilleen nykyisen Espanjan Andalusian.

## Maantiede

Hispania Baetican provinssi käsitti Hispanian eli Iberian (Pyreneiden) niemimaan eteläosan. Sen koillispuolella sijaitsi Hispania Tarraconensis ja luoteispuolella Lusitania. Alueella virtasi sille nimen antanut Baetis-joki (nyk. Guadalquivir).

### Kaupunkeja

Hispania Baetican roomalaisaikaisia kaupunkeja olivat muun muassa:

* Abdera
* Acinipo
* Arae Hesperi
* Arsa
* Asido
* Astigi eli Augusta Firma (*Colonia Julia Augusta Firma Astigitana*)
* Astigi vetus
* Aurgi
* Bardo
* Carteia
* Corduba
* Esuris
* Gades
* Hispalis
* Illiturgis
* Iluro
* Italica
* Julia Traducta eli Julia Joza
* Maenoba
* Malaca
* Mirobriga
* Munda
* Nabrissa
* Osset
* Portus magnus
* Praesidium
* Regiana
* Sala
* Segovia
* Serpa
* Sexi
* Suel
* Tucci
* Ucubis
* Ulia
* Urgapa
* Urium
* Urso (*Colonia Genetiva Julia*)

## Historia

Hispania Baetican alue oli aiemmin osa Hispania ulteriorin provinssia, joka jaettiin vuonna 27 eaa. kahdeksi provinssiksi, jotka olivat Hispania Baetica ja Lusitania. Augustuksen ajan provinssien jaossa Baetica luettiin senaatin provinsseihin. Provinssi säilyi olemassa Rooman valtakunnan loppuun saakka, ja näin se oli olemassa esimerkiksi keisari Trajanuksen kauden lopussa vuonna 117 Rooman ollessa laajimmillaan.

Vuodesta 293 provinssi kuului Hispanian diokeesiin. 300-luvulta lähtien se oli osa Gallian prefektuuria. Rooman valtakunnan jaon jälkeen vuodesta 395 provinssi oli osa Länsi-Roomaa ja kuului edelleen samoihin prefektuuriin ja diokeesiin.

Tärkeimmät provinsseissa tapahtuneet muutokset alueella olivat:

## Lähteet

## Aiheesta muualla
Vuorenpeikko

**Vuorenpeikko** eli **vuoripeikko** on monissa tarinoissa ja kertomuksissa taruolento peikon isompi ja hurjempi sukulainen. J.R.R. Tolkienin kirjoissa vuorenpeikko on tavalliseen isoon peikkoonkin verrattuna jättikokoinen. Vuorenpeikko viihtyy yleensä vuoristoseuduilla.

Suomalaisessa kansantarustossa vuorenpeikko on mahdollisesti muiden suomalaisten peikkotarinoiden alkuperäinen hahmo. Peikko tarkoitti aluksi ehkä piileskelijää, rosvoa tai neidonryöstäjää. Vuorella piileskelevän ruman taruolennon nimeksi annettiin vuorenpeikko, tarkoittaen kutakuinkin "vuoren piileskelijää" tai "vuoren roistoa". Myöhemmin sana peikko alkoi tarkoittaa tämänkaltaista taruolentoa alkuperäisten merkitysten sijaan.

Eräässä suomalaisessa kansantarinassa salmen toisella puolella asui vuorenpeikko perheineen, toisella taas suomalainen perhe. Suomalaiset alkoivat hävittää häiritseväksi koettua vuorenpeikkoa erilaisin tavoin ja saivat sen lopulta ajettua tiehensä. Tämän tarinan vuorenpeikkojen kohtalo vertautuu muiden tarinoiden hiisien, jättiläisten, jatulien ja lappalaisten kohtaloon joutua vetäytymään suomalaisasutuksen tieltä.
The Berzerker

__NOTOC__
**The Berzerker** on australialainen industrial death metal/grindcore-yhtye, joka perustettiin noin vuonna 1995, jolloin yhtye oli vain yhden miehen projekti, joka soitti gabbaa ja speedcorea eli eräänlaisia elektronisen musiikin muotoja. Täydellä kokoonpanolla yhtye aloitti soittamaan ennen debyyttiä *The Berzerker* (2000), jolloin musiikki vaihtui niin sanotusti metallisempaan muotoon. Bändin keulahahmo Luke Kenny on ilmoittanut bändin musiikkityyliksi industrial deathmetal.
The Berzerkerin jäsenet olivat ennen nimettömiä, mutta nykyään he ovat paljastaneet nimensä kuuntelijoilleen. Live-esiintymissä yhtye käytti myös ennen maskeja, mutta ei enää. Bändin levyillä The Berzerker, World of Lies ja Animosity rummut ovat koneistettuja.

Yhtyeen musiikkivideot *Forever* ja *Reality* ovat esityskiellossa. Syynä on *Realityn* kohdalla se, että videolla näytetään ruumiiden ja ruuminosien kuvia ja *Foreverin* syynä on se, että musiikkivideo välkkyi epileptikoita häiritsevällä tavalla.

## Jäsenet

### Yhtye
* Luke Kenny – laulu
* Todd Hansen – rummut
* Damien Palmer – basso
* Ed Lacey – kitara
* Martin Bermheden – kitara

### Entiset jäsenet
* Sam Bean – basso
* David Gray – rummut
* Matt Wilcock – kitara
* Gary Thomas – rummut
* Filip Rutherfurd – rummut

### Studiojäsenet
* Luke Kenny – laulu, ohjelmointi
* Jason V – kitara, basso  (*The Berzerker*, *World of Lies* ja *Animosity*)
* Sam Bean – kitara, basso (*Dissimulate* ja *World of Lies)</small>
* Ed Lacey – kitara, basso <small>(*The Berzerker*, *World of Lies* ja *The Reawakening*)</small>
* Toby (Sam) – muu laulu <small>(*The Berzerker*)</small>
* Adrian – kitara, basso <small>(*World of Lies*)</small>
* Matt Wilcock – kitara <small>(*Dissimulate*)</small>
* Gary Thomas – rummut <small>(*Dissimulate*)</small>


== Diskografia ==
=== Studioalbumit ===
* 
* 
* 
* 
* 

=== Livealbumit ===
* 
* 

=== EP:t ===
* 
* 
* 
* 
* 
* 

=== DVD:t ===
* The Principles and Practices of The Berzerker* (2004) (sisältää mm. making of -dokumentteja, haastatteluja, livetaltiointeja Dissimulate-kiertueelta ja ensimmäiset julkiset kuvat bändin jäsenistä ilman naamareita.)

## Aiheesta muualla
* Yhtyeen viralliset sivut
* Levy-yhtiö Earachen kotisivut
* Imperiumi.netin The Berzerker-haastattelu
Lokki

**Lokki** voi tarkoittaa ainakin seuraavia:

* lokit (*Laridae*), lintuheimo
* lokit (*Larus*), lintusuku
* *[[Lokki (näytelmä)|Lokki]]*, Anton Tšehovin näytelmä
* *[[Lokki (Mauno Kuusiston albumi)|Lokki]]*, Mauno Kuusiston albumi vuodelta 1995
* *[[Lokki (Arja Havakan albumi)|Lokki]]*, Arja Havakan albumi vuodelta 1995
* **, Arja Havakan kokoelma-albumi vuodelta 2004
* ”Lokki”, venäläinen kansansävelmä, joka esiintyy myös Mauno Kuusiston ja Arja Havakan samannimisillä albumeilla
* *[[Lokki (elokuva)|Lokki]]* (*The Sea Gull*), Sidney Lumetin ohjaama elokuva vuodelta 1968
* Radio Lokki, entinen paikallisradio Etelä-Kymenlaaksossa
* S/S Lokki, höyryalus
* Lokki, Harry Kivijärven veistos Porin Etelärannassa
* Lokki, vuori Färsaarilla
* Lokki-lava, konserttilava Porin Kirjurinluodossa
* Viestikeskus Lokki, jatkosodan aikainen puolustusvoimain päämajan viestintäkeskus
* Ruokala Lokki, Suomessa kuvattu japanilainen elokuva
* Lokki, sukunimenä:
** Juhani Lokki (s. 1943), suomalainen biologi, tietokirjailija ja hallintomies
** Olli Lokki (1916–1994), suomalainen matematiikan professori
** Tapio Lokki (s. 1971), suomalainen akustiikan tutkija ja professori
* kuvitteellisia henkilöitä:
** Lokki Joonatan, Richard Bachin samannimisen kirjan päähenkilö
** Lauri Lokki, Disneyn sarjakuvahahmo.
Robosaurus

**Robosaurus** on yhdysvaltalaisen keksijän Doug Malewickin vuonna 1988 keksimä ja vuonna 1989 rakentama 12 metriä korkea ja 30 tonnia painava viihderobotti, jonka on omistanut Malewickin kahden ystävänsä kanssa perustama yhtiö Monster Robots, Inc. Se esiintyy Yhdysvalloissa erilaisissa moottoriurheilutapahtumissa, varsinkin monster truck -kisoissa ja ilmailutapahtumissa "syöden" ja polttaen autoja ja pienlentokoneita - usein vieläpä kutsumattomana vieraana.  

Tyrannosaurus rexin mukaan muotoiltu Robosaurus pystyy nostamaan kahden tonnin painon viidennen kerroksen korkeudelle, sen hampaissa on 10 tonnin puristusvoima ja se puhaltaa 5-metrisiä tulenlieskoja kaasuliekinheittimillään. Kuljetustaan varten se muuttuu kuljetusvaunuksi.

Robosauruksella on ollut pikkuroolit elokuvissa *The Recycler*, *Space Jam* ja *Waking Up in Reno*. Päätähtenä se esiintyi NBC:n televisio-elokuvassa *Steel Justice*.

Robosauruksen rakentaminen maksoi noin kaksi miljoonaa Yhdysvaltain dollaria. Vuonna 2008 se vaihtoi omistajaa huutokaupassa 632 500 dollarilla.

## Lähteet

## Aiheesta muualla

*Virallinen kotisivu 
*Tietoa Robosauruksesta 
*Robosauruksen huutokaupasta
* https://bot-spotting.tumblr.com/post/165942089410/robosaurus-action-robo-llc-california-usa
Okinawan kieli

**Okinawan kieli** (oma nimi: ウチナーグチ *uchinaaguchi*) on japanilainen kieli, jota puhutaan Japanissa, eteläisellä Okinawan saarella, kuten myös Okinawaa ympäröivillä Keraman, Kume-jiman, Tonakin ja Agunin saarilla sekä muutamilla pienillä saarilla, jotka sijaitsevat itään Okinawan saaresta. Kielellä on noin 95 000 puhujaa, mutta suurin osa puhujista on ikääntyneitä. Havaijilla arvioidaan olevan enintään 50 000 okinawan puhujaa, eli 3 % osavaltion koko väkiluvusta.

Okinawan puhujien keskuudessa on havaittu kielisiirtymä japania kohti. Japani on muun muassa opetuksen, paikallisen median ja liike-elämän kieli, kun taas okinawaa käytetään jonkin verran paikallisessa musiikissa ja teatterissa sekä turisteille tarkoitetuissa esityksissä.

## Historia ja kirjakieli
Aina vuoteen 1879 saakka, jolloin Japani virallisesti liitti Okinawan osaksi itseään, okinawankielinen kulttuuri oli Japanista itsenäinen. Tämän jälkeen japanilaiset aloittivat kuitenkin harjoittaa assimilaatiopolitiikkaa: kouluissa käytettiin ruumiillista kuritusta sekä häpeärangaistuksia, mikäli lapset eivät puhuneet japania. Sittemmin kielen asema on vahvistunut okinawalaisten keskuudessa ja kielen puhujat ovat alkaneet tekemään elvytystyötä kielen pelastamisen puolesta. Japani ei myöskään enää aktiivisesti pyri kitkemään okinawan kieltä. 

Kieltä kirjoitetaan katakanalla. Vain joitakin yksittäisiä osia Raamatusta on käännetty okinawaksi.

## Sukulaiskielet ja murteet
Okinawan kieli on sukua japanin kielelle ja sitä on perinteisesti, osittain myös poliittisista syistä, pidetty japanin murteena. Nykykäsityksen mukaan se on kuitenkin erillinen japanilaisiin kieliin kuuluva kieliryhmä, joka voidaan itse jakaa laskutavasta riippuen jopa kuuteen erilliseen kieleen.

Okinawan kielet jakautuvat kahteen pääryhmään: keskinen (standardi, *Shuri-Naha*) ja eteläinen. Shurin murre standardisoitiin Ryukyun kuningaskunnan aikana kuningas Shō Shinin (1477–1526) valtakaudella. Okinawan kieli oli kuninkaallisten ja aristokraattien käyttämä virallinen kieli. Kaikki aikakauden okinawankieliset laulut ja runot on kirjoitettu Shurin murteella, ja noin 900&nbsp;000 puhujallaan se on ylivoimaisesti suurin okinawalaiskieli.

Pohjoisen Okinawan puhetta pidetään yleensä erillisenä kielenä. 

## Fonologia

### Konsonantit

Lähde: 

### Vokaalit

Lähde:

## Kielioppi ja sanasto
Lukusanat 1–10 okinawaksi:

Japaniin verrattuna okinawalla on hieman monimutkaisempi kunnioitustermeihin liittyvä sanasto.

## Lähteet

## Aiheesta muualla
* Ethnologue.comin tiedot kielestä
Katpensas

**Katpensas** eli **khatpensas** (*Catha edulis*) eli **kati** eli **khat** on 2–25 metriä korkea ainavihanta pensas tai puu. Sen lehtiä ja oksia käytetään päihteenä. Katpensas kasvaa täysimittaiseksi 5–10 vuodessa. Kasvillisuusvyöhykkeestä riippuen se voi kasvaa jopa yli kymmenmetriseksi.

Tuore khatinlehti sisältää noin 0,1&nbsp;% katinonia ja pienemmät määrät katiinia. Ne ovat molekyylirakenteeltaan amfetamiinin sukulaisia, ja niillä on amfetamiinin tapainen piristävä sekä psyykkistä riippuvuutta aiheuttava vaikutus.

Katinonijohdannaisia käytetään myös lääkeaineina, yleisimpänä niistä bupropioni.

## Käyttö

Khatia käytetään pureskelemalla, jolloin siitä liukenevat vaikuttavat aineet imeytyvät suun limakalvoilta. Khatia on perinteisesti käytetty päihteenä itäisessä Afrikassa ja Lähi-idässä. Jotkut maahanmuuttajat ovat tuoneet käytön mukanaan myös Eurooppaan, missä khatin käyttö rajoittuu käytännössä näiden maahanmuuttajien keskuuteen. Kuivatuista khatin lehdistä käytetään usein nimitystä abyssinialainen tee tai arabialainen tee.

Khatin päihdevaikutus perustuu siitä pureskeltaessa liukeneviin katinoniin ja katiiniin. Pureskeltava kerta-annos khatia painaa noin 100 grammaa, jota käytetään parin tunnin ajan. Khatin päihdevaikutukset ovat sitä voimakkaampia, mitä tuoreempia pureskeltavat lehdet ovat. Khatilla on piristävä ja puheliaisuutta lisäävä vaikutus, mutta käytön seurauksena voivat olla sydämen rytmihäiriöt, päänsärky, punoitus, unettomuus, hyperaktiivisuus, aggressiivisuus ja ahdistusoireet. Pitkäaikainen khatinkäyttö voi altistaa vatsahaavalle ja maksavaurioille, ja aine voi aiheuttaa masennusta ja unihäiriöitä.

Khat on luokiteltu brittiläisen Science Select Commiteen tutkimuksessa vähiten haitalliseksi päihteeksi.

Khatia käytetään usein sosiaalisena huumeena miesten istunnoissa, esimerkiksi Jemenissä. Naisilta istuntoihin pääsy on useimmiten kielletty.

Khat tuottaa mielihyvää helpommin lämpimässä.

## Lainsäädäntö
Suomessa, Ruotsissa ja Norjassa khat luokitellaan huumeeksi ja sen kasvatus, maahantuonti, myynti ja käyttö ovat rangaistavia. Khatin käyttö ja myynti kiellettiin Britanniassa kesäkuussa 2014. Alankomaissa khat kiellettiin tammikuussa 2012. Suomessa alle kilon hallussapito on luettu vähäiseksi määräksi sakkoja määrätessä. Korkein oikeus on todennut vuonna 2011, että khat ei ole rikoslain tarkoittama erittäin vaarallinen huumausaine.

## Lähteet
* Pureskeltava huume Helsingin Sanomat 28.1.2008.

### Viitteet

## Aiheesta muualla

* ITIS: ''Catha edulis'' 
* Flora of China: ''Catha edulis'' 
* LemonGAT Shake  
* Erowid Khat Vault 
* Khat drug profile The European Monitoring Centre for Drugs and Drug Addiction (EMCDDA) 
* Irti khatista -opas
* Khat – viherpallo poskessa Matkasto 19.8.2013.
* Kati - uusi huume Suomessa Lääketieteellinen Aikakauskirja Duodecim 1992;108(16):1390
* Khat Power: The Latest War On Drugs Vice 24.1.2014
Pantelleria

**Pantelleria**, *Isola di Pantelleria*, on Italialle kuuluva saari Välimeressä Sisiliasta lounaaseen. Sen pinta-ala on 85 neliökilometriä ja väkiluku 7&nbsp;701 asukasta (31.12.2015). Pantelleria on myös Trapanin maakuntaan kuuluva kunta.

Saari on tuliperäinen ja sen korkein kohta on 836 metriä merenpinnan yläpuolella. Viimeisin tulivuorenpurkaus tapahtui vuonna 1891. Pääelinkeinot ovat viinin tuotanto ja kalastus. Nimi on alun perin arabiaa, *bint al-riyah* ja tarkoittaa "tuulen tytär". 

Saari oli toisessa maailmansodassa Italian sotilastukikohtana. Liittoutuneet valtasivat sen 11. kesäkuuta 1943 tukikohdaksi Sisiliaan tehtävää maihinnousua varten.

## Lähteet

## Aiheesta muualla

* http://www.pantelleria.co.uk/
Astemitta

**Astemitta** (tunnetaan myös nimellä *kulmamitta*) on pääasiassa geometriassa käytetty apuväline, jolla voidaan mitata kulman suuruus sekä piirtää halutun suuruinen kulma. Astekulmamitta on harpin kisäksi geometristen muotojen mittauksessa ja piirtämisessä hyödynnettäviä välineitä. 

Yleisesti käytettyjä pienikokoisia astemittoja, joilla piirretään tietyn kokoisia kulmia paperille tai mitataan niitä, ovat kolmioviivaimet eli geokolmiot sekä astelevyt, joita hyödynnetään matemaattisissa piirroksissa. Suorakulmalla voi mitata 90 asteen kulmia. Teknisten töiden suunnitelmia varten tehtäviin mittauksiin hyödynnetään myös suuntaispiirrintä, työntömittaa ja kääntökulmaa. Navigoinnissa on varsinkin menneinä aikoina  käytetty ensinastrolabia 1100 alkaen ja myöhemmin sekstanttia 1700-luvulta alkaen, joilla mitataan horisontin yläpuolella olevan taivaankappaleen korkeuskulma horisontista. Esimerkiksi keskipäivällä sekstantilla voi auringon avulla määrittää leveysasteensa.

Pituusasteen määritykseen käytetty laite oli tarkkuuskello, kronometri. Tästä johtuvat vanhoissa kartoissa esiintyvät suuret virheet itä-länsi-suunnassa: kellot olivat silloin epätarkkoja. Pohjantähden korkeuskulman mittaus oli yksinkertaisempaa eivätkä mittaukset olleet toisistaan riippuvia. Pohjantähden korkeuskulma horisontista ilmoittaa suoraan paikan leveysasteen. Nykyisin kronometrejä testataan ja tarkkuutta pyritään kehittämään. On havaittu, että kvartsikellot ovat mekaanisia kelloja tarkempia.

Astemittoihin kuuluvilla astekulmilla eli asteviivaimilla mitataan kulmia ja niitä hyödynnetään myös rakennustöissä.

## Lähteet


Tiedosto:Protractor2.jpg|Puoliympyrän muotoinen astelevy (180°)
Tiedosto:Protractor1.svg|Täyden ympyrän muotoinen astelevy (360°)
Tiedosto:Protractor.jpg|Varsinkin kouluissa yleisesti käytetyn tyyppinen astelevymalli
Vapaakirkko

**Vapaakirkko** on yleensä protestanttinen uskonnollinen yhteisö. Vapaakirkko on olemassa maassa tai peräisin maasta, jossa on valtionkirkko, mutta joka on itse vapaa valtion ulkoisesta kirkollisesta valvonnasta. Esimerkkejä tällaisista vapaakirkoista ovat Skotlannin baptistit, Italian valdolainen kirkko sekä Ruotsin lähetysliitto.

Kapeammassa merkityksessä vapaakirkolla voidaan tarkoittaa tiettyä teologista perinnettä, jota kuvaa evankelikaalinen ja matalakirkollinen toiminta sekä henkilökohtaisen uskonratkaisun painotus. Tällaista vapaakirkollisuutta edustavat Suomessa muun muassa Suomen Vapaakirkko ja Missionskyrkan i Finland. 

Ensimmäisen kerran käsitettä käytettiin Englannissa useista ei-episkopaalisista protestanttisista yhteisöistä, jotka kutsuivat koolle ensimmäisen vapaakirkkokongressin vuonna 1892 ja muodostivat National Council of the Evangelical Free Churches -neuvoston vuonna 1896. Vuonna 1940 tämä ryhmä yhdistyi ja muodosti Free Church Federal Council -ryhmän. 

## Historia
Vapaakirkollisuus sai Pohjoismaissa alkunsa 1800-luvun lopussa. Riippumattomat seurakunnat kehittyivät reaktiona valtionkirkkoihin, jotka hallitsivat Pohjoismaissa Olaus Petrin vuonna 1521 johtaman 1500-luvun protestanttisen uskonpuhdistuksen sekä vuonna 1537 annetun julistuksen johdosta, jonka mukaan luterilaisuus oli Tanskan ja Norjan virallinen uskonto. Pietistisinä liikkeinä vapaakirkot alkoivat kokoontua yksityisesti kodeissa, joissa saarnattiin, opiskeltiin ja vietettiin ehtoollista ilman valtiojohtoisen papiston auktoriteettia.

Ruotsissa lukijaisuus-liikkeen, *[[Pietisten]]*-lehden ja  Evankelisen isänmaansäätiön piirissä esiintyi maallikkosaarnaajia ja yhteisöllisiä kokoontumisia, jotka osuivat samaan aikaan kun valtiosta riippumattomat uskonnolliset kokoontumiset kieltänyt konventikkeliplakaatti kumottiin vuonna 1858. Vaikka nämä liikkeet levisivät jonkin aikaa valtionkirkon sisällä, viranomaisten päätös kieltää P. P. Waldenströmiltä kirkon käyttö ehtoollisen viettoon johti ehtoollisen siirtymisen lähetystaloon ja käynnisti Evankelisen isänmaansäätiön erkaantumisen valtionkirkon yhteydestä.

Norjassa Hans Nielsen Haugen herätyssaarnat 1600-luvun lopulla, Gustav Adolph Lammersin rukoushuone ja sisälähetysseuran perustaminen vuonna 1850 sekä Fredrik Fransonin perustama Norjan lähetysliitto ja sen julkaisema *[[Morgen Roden]]*-lehti toivat elinkelpoisia vaihtoehtoja valtionkirkolle. Lopuksi filosofi Søren Kierkegaardin herätysliikkeiden vastainen vaikutus  johti Tanskan lähetysliiton perustamiseen.

## Katso myös
* Vapaakirkollisuus Suomessa
* Vapaakirkollisuus Ruotsissa

## Lähteet
Flavonoidit

**Flavonoidit** ovat lähes kaikissa kasveissa esiintyviä polyfenoleja. Flavonoideja tunnetaan nykyään yli 4&nbsp;000 erilaista. 

Flavonoidit ovat usein värillisiä fytokemikaaleihin kuuluvia fenoliyhdisteitä, jotka antavat kasveille, niiden kukille, hedelmille, siemenille ja myös puun kaarnalle niiden värin sekä suojelevat kasveja ultraviolettisäteilyn haitoilta. Flavonoideihin kuuluvat antosyanidit aiheuttavat monien kasvien silmujen ja nuorten versojen sekä syyslehtien punaisen värin. Flavonoideille ei ole voitu osoittaa selvää tehtävää kasvien fysiologiassa, mutta on arveltu, että ne liittyvät viestintään eläinten kanssa: kukkien muusta ympäristöstä erottuva väri houkuttelee pölyttäjiä ja marjojen väri auttaa eläimiä käyttämään niitä ravinnokseen, mikä edesauttaa siementen leviämistä.

## Flavonoidit ravinnossa
Tunnetuimmissa ravintokasveissa esiintyviä flavonoideja on kymmeniä, joista suurin osa esiintyy sokeriyhdisteinä ja pieni osa aglykoneina. Ravinnoin flavonoideissa on monia yhdisteitä, joiden pitoisuuden selvittäminen on vaikeaa. Flavonoidit sijaitsevat usein vihannesten ja hedelmien kuoriosissa. 

Hedelmistä omenassa, kirsikassa, luumussa, aprikooseissa, viinirypäleissä ja sitrus-hedelmissä on runsaasti flavonoideja, marjoista viinimarjoissa, mustikoissa ja karpaloissa. Myös teessä on rusaast flavonoideja.

Flavonoidien päälähteet suomalaisessa ruokavaliossa ovat sipuli, marjat, tee ja omenat. Ihminen saa flavonoideja keskimäärin 0,5–1,0 grammaa vuorokaudessa. 

Flavonoidit parantavat elintarvikkeiden säilyvyyttä ja vaikuttavat niiden makuun, väriin ja koostumukseen. Ravinnon flavonoidit toimivat myös antioksidantteina. 

Flavonoideja kutsuttiin 1930-luvun puolivälistä 1950-luvun alkuun P-vitamiiniksi, mahdollisesti sen vuoksi, että ne muuttavat verisuonten läpäisevyyttä. Nykyisin ollaan kuitenkin sitä mieltä, etteivät flavonoidit ole vitamiineja eivätkä edes ravintoaineita. Flavonoideilla saattaa olla tästä huolimatta myönteisiä terveysvaikutuksia.

### Mahdolliset terveysvaikutukset
Vuonna 2019  julkaistussa kansainvälisessä tutkimuksessa havaittiin, että henkilöt, jotka söivät tavanomaisen määrän paljon flavonoideja sisältäviä ruokia kuolevat syöpään tai sydän- ja verisuonitauteihin epätodennäköisemmin kuin ne, jotka syövät vähän tai paljon flavonoideja. Yhteys oli vahvin tupakoijilla ja henkilöillä, jotka käyttävät runsaasti alkoholia. Tavanomainen flavonoidien saanti oli 500 milligrammaa päivässä.

## Luokittelu
Flavonoidit luokitellaan usein kemiallisen rakenteensa mukaan seuraaviin alaryhmiin:
* Flavonolit
* Flavonit
* Flavanonit
* Flavanolit
* Isoflavonoidit
* Antosyanidiinit

## Lähteet

## Aiheesta muualla

*Kardioskooppi: Flavonoidit suojaavat sydäntaudeilta ? (pdf)
*USDA Database for the Flavonoid Content of Selected Foods, Release 3.3, March 2018  (pdf)
*Oregon State University, Linus Pauling Institute: Flavonoids 
*Kyoto Encyclopedia of Genes and Genomes (KEGG): Flavonoid biosynthesis
Shere Khan

**Shere Khan** on Rudyard Kiplingin *[[Viidakkokirja]]*-romaanissa esiintyvä kuvitteellinen bengalintiikeri. Shere Khan on luonteeltaan ylimielinen ja pitää itseään viidakon valtiaana, vaikka hänellä on epämuodostunut jalka. Shere Khanin yrittäessä metsästää ihmisiä hänen hyökkäyksensä epäonnistuu, mutta tämän seurauksena ihmislapsi joutuu eroon vanhemmistaan ja sudet kasvattavat hänet ja nimeävät hänet Mowgliksi. Shere Khan ja Mowgli ovat sen jälkeen vihollisia. Mowgli saa lopulta Shere Khanin surmattua vesipuhvelilauman avulla. Shere Khanin apurina on Tabaqui-niminen sakaali.

## Elokuvissa
Disneyn vuoden 1967 elokuvassa *[[Viidakkokirja (vuoden 1967 elokuva)|Viidakkokirja]]* Shere Khan kuvataan pelättynä viidakon eläimenä, joka metsästää ihmisiä ja pelkää ainoastaan aseen laukausta. Elokuvan lopussa Mowgli karkottaa Shere Khanin palavan oksan avulla. Elokuvan jatko-osassa *[[Viidakkokirja 2]]* Shere Khan putoaa laavakuoppaan ja jää putoavan patsaan alle taistellessaan Mowglia vastaan vanhassa temppelissä.

Vuoden 1994 elokuvassa *[[Rudyard Kiplingin Viidakkokirja]]* Shere Khan on sympaattisempi ja tappaa vain suojellakseen viidakkoa tunkeilijoilta. Mowglin rohkeuden seurauksena Shere Khan päättää hyväksyä Mowglin viidakon asukkaaksi ja säästää tämän hengen.

Vuoden 2016 elokuvassa *[[Viidakkokirja (vuoden 2016 elokuva)|Viidakkokirja]]* Shere Khan on arpinen ja hänen vasen silmänsä on sokeutunut. Elokuvan lopussa Mowgli huijaa Shere Khanin ansaan ja tämä putoaa palavaan kuoppaan ja kuolee.

Vuoden 2018 elokuvassa *[[Mowgli (vuoden 2018 elokuva)|Mowgli]]* Shere Khan on kuvattu samanlaisena kuin alkuperäisessä romaanissa. Elokuvan lopussa Mowgli haavoittaa Shere Khania kuolettavasti ja myöhemmin tappaa hänet puukolla.

Shere Khan esiintyy myös Disneyn animaatiosarjoissa *[[Pilipalipilotit]]*, *[[Viidakkoviikarit]]* ja *[[Mikin klubi]]*. Romaanin *[[Descendants: Isle of the Lost]]* mukaan Shere Khan on yksi Disneyn konnista, jotka on vangittu Isle of the Lost -saarelle.

## Aiheesta muualla
Rapallon sopimus

**Rapallon sopimus** solmittiin 16. huhtikuuta 1922 Venäjän ja Saksan kesken. Sen allekirjoitti Saksan ulkoasiainministeri Walther Rathenau ja Neuvosto-Venäjän ulkoasiainkansankomissaari Georgi Vasiljevitš Tšitšerin. Tämä Genovan konferenssin aikana solmittu sopimus loi Venäjän federatiivisen sosialistisen neuvostotasavallan ja Saksan valtakunnan välille diplomaattisuhteet, mitkä olivat katkenneet 13. marraskuuta 1918. Tuolloin kun Saksan hävittyä ensimmäisen maailmansodan oli Neuvosto-Venäjä julistanut Brest-Litovskin rauhansopimuksen mitättömäksi ja pyrkinyt hankkimaan takaisin siinä menetettyjä alueita Ukrainassa, Puolassa ja Baltiassa etenemällä sitä mukaa kun itävaltaunkarilaiset ja saksalaiset vetäytyivät.

Sopimusta laajennettiin Berliinissä 5. marraskuuta 1922 koskemaan myös Armenian sosialistita neuvostotasavaltaa, Azerbaidžanin sosialistista neuvostotasavaltaa, Gruusian sosialistista neuvostotasavaltaa, Ukrainan sosialistista neuvostotasavaltaa, Valko-Venäjän sosialistita neuvostotasavaltaa ja Kaukasian sosialistista neuvostotasavaltaa. Lisäpöytäkirjan allekirjoitti Venäjän sosialistisen federatiivisen neuvostotasavallan puolesta sen Berliinin suurlähettiläs Nikolaus Krestinski, muiden neuvostotasavaltojen puolesta Ukrainan toimeenpanevan keskuskomitean jäsen Waldemar Aussem ja Saksan puolesta alivaltiosihteeri von Maltzan. Tämä oli tarpeen siksi, että Neuvostoliitto perustettiin vasta runsata kuukautta myöhemmin 30. joulukuuta 1922.

## Seuraukset

Sopimuksella maailmansodan hävinnyt Saksa sekä sisällissodan ja intervention kärsinyt Neuvosto-Venäjä murtautuvat diplomaattisesta eristäytyneisyydestään. Samalla luotiin perusta sille, että Saksa saattoi Versailles’n rauhansopimuksen vastaisesti kehittää siltä kiellettyjä asejärjestelmiä Neuvostoliiton alueella. Vaikka sopimus ei sisältänyt täsmennyksiä yhteistyön laadusta, se johti konkreettiseen sotilaalliseen yhteistyöhön, joka hyödytti molempia osapuolia. Saksan teknisten asiantuntijoiden johdolla sekä neuvostoliittolaisella  työvoimalla ja raaka-aineilla työläisten ja talonpoikien puna-armeija valmisti ensimmäiset panssarivaununsa ja lentokoneensa. Lentokoneita valmistui yhteistuotantona vuosittain noin 300, mistä puna-armeija sai 60. 

Rapallon sopimuksen pohjalta Krestinski ja Stresemann allekirjoittivat 24. huhtikuuta 1926 vielä Berliinin sopimuksenkin, mikä sisälsi Neuvostoliiton ja Saksan välisen hyökkäämättömyyssopimuksen.

## Katso myös

* Neuvostoliiton ja Saksan suhteet ennen toista maailmansotaa
* Saksan lentäjäkoulutus Neuvostoliitossa

## Lähteet

* Salomaa, Markku: *Punaupseerien nousu ja tuho.* S. 189-190. Otava, 2018. 

* 

## Aiheesta muualla
*Sopimuksen teksti kansainliiton englanninkielisinä käännöksinä
Taara

**Taara** eli **taarapaino** tarkoittaa yleensä rahtia tai matkustajia kuljettamaan tarkoitetun maaliikennevälineen *omapainoa* eli *tyhjää painoa*. Useimmin taarapaino mainitaan rautatieliikenteessä vaunun omapainosta puhuttaessa.

Ulkomailla käytetään yleensä mainintaa *tyhjäpaino*:
* Saksassa *Leer*
* Ruotsissa *Tom*
* englanninkielisissä maissa *Empty* tai *Empty Weight*, myös *Tare Weight*.

Taarapainoon lasketaan kuuluvaksi kaikki liikennevälineeseen kiinteästi kuuluvat tai kiinteäksi rakennetut osat, kuten:
:korirakenne, ovet, kattorakenteet, pyöräkerrat, jarrulaitteet, kytkinlaitteet, voimansiirtolaitteet, generaattorit, akut, alustarakenne. 

Taara liittyy myös punnituksen yhteydessä käytettävän astian painon negatointiin lopputuloksesta.

**Bruttopaino** (lyhenne br.) tarkoittaa varsinaisen kuljetettavan tavaran painoa ja taarapainoa yhteensä eli koko kuljetettavaa painoa. Siis brutto = netto + taara.

**Nettopaino** (lyhenne n.) tarkoittaa varsinaisen kuljetettavan tavaran painoa.

## Lähteet
Otto Wächter

**Otto Gustav von Wächter** (8. heinäkuuta 1901 Wien – 14. heinäkuuta 1949 Rooma) oli vapaaherra, itävallansaksalainen juristi ja kansallissosialistinen poliitikko. Hän liittyi SA:han vuonna 1923, kansallissosialistisen puolueen Wienin osastoon 1930 ja SS:ään 1932 Gruppenführeriksi. Hän pääsi valtakunnankomissaariksi 23. toukokuuta 1938 – 30. huhtikuuta 1939 Arthur Seyss-Inquartin johtamaan sisäasiainministeriöön ja Saksan valloitettua Puolan syyskuussa 1939 lokakuussa Krakovan hallintoalueen johtajaksi. Etelä-Puolasta vastanneesta Seyss-Inquartista tuli kenraalikuvernementin perustamisen jälkeen Puolan kenraalikuvernööri Hans Frankin sijainen. 

Kun Itä-Galitsia liitettiin 1942 viidenneksi piiriksi Hans Frankin johtamaan kenraalikuvernementtiin Wehrmachtin sotilashallinnon päätyttyä, siirtyi Wächter Galitsian piirin johtajaksi, missä hän oli neuvostojoukkojen tuloon 1944 saakka. 

Kuvernöörinä toimiessaan hän ideoi saksalaisten hyväksymän Ukrainan keskusneuvoston johtajan, professori Volodimir Kubijovišin tuella Waffen-SS:ään Galitsian SS-divisioonan (Waffen-Grenadier Division der SS Galizien), joka perustettiin 28. huhtikuuta 1943 taistelemaan Ukrainassa eteneviä neuvostojoukkoja vastaan ukrainalaisista vapaaehtoisista. Joukkoon ilmoittautui 100&nbsp;000 vapaaehtoista, mistä vain 40&nbsp;000 voitiin ensimmäisessä vaiheessa hyväksyä. 

Joukon historian tulkinta on nyky-Ukrainassa kiistanalainen, koska sen ei todettu taistelujoukkona syyllistyneen sotarikoksiin, mutta saksalaisten puolella taistelleena pidetään sitä neuvostonäkökulmasta ja itäukrainalaisesta näkökulmasta fasistisena. Neuvostojälkeisen ja voimakkaan länsiukrainalais-kansallisen tulkinnan mukaan kyseessä oli vapaustaistelu ja pyrkimys välttää virolaisten SS-miesten tapaan neuvostovallan paluu.